प्रधानमंत्री नरेंद्र मोदी आज शाम को 4.30 बजे लखनऊ के अमौसी एयरपोर्ट पहुंचेंगे। पांच बजे से वह इंदिरा गांधी प्रतिष्ठान में आयोजित कार्यक्रम में शामिल होंगे। वह अमृत, स्मार्ट सिटी व प्रधानमंत्री आवास योजना की 3897 करोड़ रुपये की लागत से 99 परियोजनाओं का शिलान्यास व लोकार्पण करेंगे। वह इस मौके पर प्रधानमंत्री आवास योजना के प्रत्येक राज्य के एक-एक लाभार्थी से बातचीत भी करेंगे। प्रधानमंत्री आवास योजना के लखनऊ, वाराणसी, बिजनौर, गाजीपुर व मीरजापुर के लाभार्थियों को चाभी भी सौंपेंगे। पांच जिलों के लाभार्थियों से वीडियो कांफ्रेंसिंग के माध्यम से संवाद करेंगे।